**Høyesteretts virksomhet i 2003**

Nedenfor gis en del opplysninger om Høyesteretts virksomhet i 2003. Sakstilfanget har vært stort og med et betydelig antall tunge og arbeidskrevende saker. En rekke saker reiste rettsspørsmål hvor internasjonale rettskilder var sentrale.

Ut over den dømmende virksomheten har Høyesterett i 2003 hatt en betydelig virksomhet rettet mot juristmiljøer i andre land. Dels har Høyesterett mottatt besøk her og dels har dommere og i noen grad også andre fra domstolen deltatt i kongresser, seminarer og ulike former for møter i andre land. Denne virksomheten har to ulike formål. Den skal bidra til kompetanseheving i Høyesterett. Her kan spesielt nevnes at Høyesteretts dommere og direktør gjennomførte et studiebesøk til de to EU domstolene samt til EFTA-domstolen. Videre har en betydelig del av utenlandsvirksomheten som formål å være et bidrag til rettsstatsbygging i andre land.

Statistiske data for Høyesterett

1999 2000 2001 2002 2003
Kjæremålsutvalget

Anker og kjæremål:
Innkommne sivile saker til Kjæremålsutvalget 817 791 739 792 703
Innkomne straffesaker til Kjæremålsutvalget  753 705 808 849 899

Saker behandlet i Høyesterett i avdeling
Sivile saker 90 75 76 66 78
Straffesaker 76 68 57 89 107

Ulike sakstyper behandlet i 2003

Sivile saker:

Erstatningsrett - ulike typer spørsmål:  20
Skatt/avgift:  11
Forsikringsrett:  5
Arbeidsrett:  5
Arvesrett:  4
Avhending av fast eiendom:  3
Barnevernloven:  3
Annet:  27

Straffesaker:

Narkotika:  13
Seksuallovbrudd:  20 - herav 10 om voldtekt
Drap:  6
Andre typer legemskrenkelser:  5
Ulike typer økonomisk kriminalitet:  18
Straffelovens § 132 a om motarbeiding av rettsvesenet
- for eksempel trusler mot vitne:  5
Saker om forvaring:  4
Ærekrenkelse:  3
Saker som berører dobbeltforfølgningsforbudet i EMK:  10

Sakene om dobbeltforfølgningsforbudet i EMK (Den europeiske menneskerettighetskonvensjon) har reist spørsmål om bl.a. følgende reaksjoner overfor en person hindrer senere straffeforfølgning av personen for de forhold som lå til grunn for reaksjonen:
- vedtak om utestengning fra rett til ytelser etter folketrygdloven om dagpenger under arbeidsløshet
- konkurskarantene
- tilleggsavgift etter merverdiavgiftsloven
- vedtak om tvangsplassering i barnevernsinstitusjon
- disiplinærreaksjon for lovbrudd begått under soning av fengselsstraff.

Det kan tilføyes at i 25 ankesaker var det spørsmål om forståelsen av EMK.

Utadrettet virksomhet

Ambassadørene fra Kina, Cuba og Japan var på visitt hos justitiarius i 2003.

Besøk fra Litauens konstitusjonsdomstol som ledd i ”The Nordic Scholarship Scheme for the
Baltic Countries and Northwest Russia.

U.S.A's justisminister Robert Ashcroft besøkte Høyesterett.

En delegasjon fra Kina besøkte Høyesterett i anledning norsk - kinesisk rundebordskonferanse om mennskerettigheter.

Besøk av en delegasjon av dommere fra Kina.

Høyesterett har deltatt med representanter i følgende arrangementer i utlandet
Vietnam. Rundebordskonferanse om menneskerettigheter (januar)
Reykjavik, Island. Nordisk kanslichefmøte (mai)
Washington, U.S.A. 11th International Judicial Conference i Washington arrangert av The Center for Democracy. I tillegg studiebesøk i domstolene i Washington (juni)
Australia. Twenty-First Biennial Congress on the Law of the World i Sydney og Adelaide. Arrangert av World Jurist Association (august)
Haag.The International Society for the Reform of Criminal Law –17. konferanse (august)
Litauen. Constitutional Justice and the Rule of Law-konferanse (september)
Andorra. 10-års jubiléet til Andorras konstitusjonsdomstol (oktober)
Nicosia, Kypros. Conference of European Constitutional Courts (oktober)

Omvisninger/orienteringer

Høyesterett gjennomførte 45 andre omvisninger/orienteringer i 2003 for forskjellige grupper, og ca.1650 personer var med på disse omvisningene.

Reisevirksomhet og arrangementer

Høyesterett reiser hvert år på besøk til et fylke. Reisene varer to til fire dager. I 2003 reiste Høyesterett på studiereise til Vestfold fylke.

Høyesterett deltok med representanter i følgende arrangementer innenlands
Domstolledermøtet i Trondheim (juni)
Det alminnelige dommermøtet i Trondheim (juni)
Den Norske Advokatforenings landsmøte i Trondheim (juni)
Høyesteretts dommere har også deltatt som dommere i prosedyrekonkurranser ved Universitetet i Oslo, Universitetet i Bergen og Universitetet i Tromsø.
Spesielle arrangementer i regi av Norges Høyesterett
Det ble i mars måned arrangert 100 års jubileum for Høyesteretts Hus, som ble ferdigstilt i 1903. Det ble satt opp en utstilling i resepsjonen og det ble holdt en rekke foredrag samt omvisninger for nær 500 besøkende.

Nordisk høyesterettspresidentmøte ble holdt på Utstein Kloster Hotel, Rennesøy (juni)

2nd Meeting of the Joint Council on Constitutional Justice (Venice Commission) i Oslo (mai)

Sporrong-Lönnrothska Tävlingen - nordisk prosedyrekonkurranse ble holdt i Høyesterett. 180 deltakere fra de nordiske land (juni)

I oktober var Høyesteretts hus med på "Oslo Åpne Hus", et arrangement i regi av Norske Arkitekters Landsforbund, det var foredrag og omvisninger en lørdag og påfølgende søndag (oktober)